# data[].attributes.headline
אני בעד להציב מצלמות בבתי הספר ולכן אציג דעה נגד

# data[].attributes.subject
אני בעד להציב מצלמות בבתי הספר ולכן אציג דעה נגד

# data[].attributes.body
מנגד אפשר לטעון כי מצלמות האבטחה עלולות לפגוע בפרטיותם של התלמידים, הידיעה שבכל רגע נתון התלמידים מצולמים ונתונים לצפייה גורמת להם להרגיש חשופים יותר.
למרות טענה זו לדעתי שימוש המצלמות חשוב אך צריך להעשות רק עי אנשים מסויימים שהוגדרו לכך, למשל מנהל בית ספר או סגנו והצפייה בצילומים תעשה רק במידה וקיים חשש למקרה אלימות ולא באופן שוטף.

תגובה של דור:
לשימור - מבנה הפסקה טוב, מילת קישור שמציינת פסקה של צד שני, הצגת הטיעון וביסוסו בקטנה ולאחר מכן התמודדות. (במקרה הזה, התמודדות של פתרון)
לשיפור - אם ההתמודדות היא פתרון - הקישור בין החלקים צריך להיות של התאמה (אני מסכים עם .. ועל כן לדעתי יש לאפשר..)

# data[].attributes.headline
בעד הצבת מצלמות 

# data[].attributes.subject
בעד הצבת מצלמות 

# data[].attributes.body
מנגד, יש הטוענים שהצבת מצלמות במרחב הבית ספרי תפגע בפרטיות התלמידים . אף על פי    שהצבת המצלמות בבתי הספר אכן תפגע בפרטיותם של התלמידים ,  החשיבות של שמירה על בטחונם של התלמידים ומניעת הפיכת המרחב   הבית ספרי  למרחב עברייני  משמעותית יותר .  נוסף על כך ניתן יהיה למקם את המצלמות באזורים אסטרטגיים על מנת לשמור ככל הניתן על פרטיותם של התלמידים .

תגובה של דור:
לשימור - התמודדות טובה מאוד, הייתה החלשה מהותית של עמדת הצד השני (הפגיעה בפרטיות חשובה פחות משמירה על בטחון)
לשיפור - אחרי הצגת עמדת הצד השני יש צורך לבסס אותה מעט, בין אם באותו המשפט ובין אם במשפט נוסף/אחר (אני חושב שזה עדיף).

# data[].attributes.headline
אני נגד ולכן מציגה את העמדה של צד השני 

# data[].attributes.subject
אני נגד ולכן מציגה את העמדה של צד השני 

# data[].attributes.body
בניגוד אליי, יש טוענים שהצבת מצלמות בבתי ספר תפחית את הרמת האלימות והעבריינות . כלל התלמידי הבתי ספר יהיו במעקב תמידי אחרי המעשים שלהם מה שימנע מאותם תלמידים לפגוע ברכוש או בתלמידים אחרים. אף על פי שיש טעם בטענה זו , לדעתי היא לא מדויקת. המעקב אחרי תלמידים יכול ליצור מצב של עליית במקרי אלימות ועבריינות מחוץ לבתי ספר ולא תהיה אפשרות לעצור את זה במיידי. בכך הכמות של מקרים של אלימות ועבריינות בקרב תלמידים רק תגדל.

תגובה של דור:
לשימור - מבנה מעולה. קישור נכון, טיעון נגדי, ביסוס שלו במשפט אחר ולאחר מכן- התמודדות (במקרה הזה- החלשה). עבודה נהדרת.
לשיפור - לנסות להתנסח קצת יותר מסויג (עלולה לגדול במקום "רק תגדל")

# data[].attributes.headline
אני נגד הצבת מצלמות בבית הספר.

# data[].attributes.subject
אני נגד הצבת מצלמות בבית הספר.

# data[].attributes.body
בניגוד לעמדתי, ישנם הטוענים כי הצבת המצלמות תמנע מקרי אלימות עתידיים, אומנם המורים אינם גוף בעל סמכות להחזיק בתיעודים של תלמידי בית הספר. יתרה מכך, הצבת מצלמות עלולה לגרום למין תחושה של "בית סוהר", בין כותלי בית הספר. תחושה זו יכולה להוביל לדיכוי בקרב התלמידים, ולמנוע מהם להרגיש בטוחים להביע את דעתם או עצמם.

תגובה של דור:
לשימור - ההתמודדות, הצגה יפה של ההשלכות השליליות שעלולות להיגרם לאור הצבת המצלמות.
לשיפור - מבנה הפסקה. אין הפרדה בין הטיעון של הצד השני לבין ההתמודדות (זה מגיע באותו המשפט) כמו כן - אין כלל ביסוס של עמדת הצד השני.

# data[].attributes.headline
אני בעד ולכן אציג את הנגד:

# data[].attributes.subject
אני בעד ולכן אציג את הנגד:

# data[].attributes.body
מנגד, יש הטוענים שהצבת מצלמות אבטחה מהווה פגיעה משמעותית בפרטיות התלמידים. אני מסכים עם טענה זו אך היא מעט לא מדויקת. זה סביר להניח שהצבת מצלמות אבטחה ברחבי בית הספר עלולה לגרום לאי אמון בין התלמידים לסגל בית הספר. זאת בשל תיעודם של התלמידים בלי ידיעתם, דבר שיכול להגביל את אופן התבטאות התלמידים בבית ספר. כפיצוי על כך, יהיה הכי נכון להציב מצלמות איפה שהסיכוי לאלימות גבוה יותר, כמו לדומה שער הכניסה, רחבת המשחקים או במסדרונות.
עם זאת, מטרת מצלמות האבטחה היא למנוע אלימות בקרב התלמידים. מה שאכן ייתאפשר, אך בסיכון של פגיעה בפרטיות התלמידים.

תגובה של דור:
לשימור - ההתמודדות טובה. שימוש נכון במילות קישור, הצגת המורכבות שעולה מהצבת המצלמות.
לשיפור - שתי נקודות: 1 - יש לבסס מעט את עמדת הצד השני לפני שמתמודדים איתה. 2 - כשמתמודדים עם עמדת הצד השני יש לבחור האם מחלישים אותה (תיעוד = הגבלה). או מציאת פתרון (פתרון= להציב רק איפה שהסיכוי לאלימות גבוה). חשוב מאוד לבחור דרך התמודדות אחת ולא את שתיהן.

# data[].attributes.headline
אני מסכים עם הטענה שיש להציב מצלמות בשטח בית הספר כדי למנוע מקרי אלימות ולכן הציג את הטענה הנגדית.

# data[].attributes.subject
אני מסכים עם הטענה שיש להציב מצלמות בשטח בית הספר כדי למנוע מקרי אלימות ולכן הציג את הטענה הנגדית.

# data[].attributes.body
מנגד יש הטוענים כי הצבת מצלמות בשטח בית הספר מהווה חדירה לפרטיות התלמידים.
אין להתווכח עם טענה זו מכיוון שצילום תמידי ותיעוד תלמידים הכן יכול לפגוע בפרטיותם של התלמידים בבית הספר ויכול לפגוע להרגשה לא ״נוחה״ בקרב הרבה תלמידים.
לעומת זאת בדור של היום שכל שנייה ביום מתעודת על ידי התלמידים עצמם בעזרת המכשיר הנייד שלהם ללא אפשרות לפיקוח מצד גורם אחראי שיכול למנוע חדירה לפרטיותם של התלמידים במילא עי צילום של התלמידים עצמם והפצה ברשתות החברתיות למינהם.
לכן תיעוד רציף של מצלמות לטובת הפחתת מעשי אלימות בבית ספר זה עוד כלי תיעוד רק בעל פיקוח חינוכי ( הנהלת בית ספר) הכרחי ופוגע במקצת בעקבות החשיפה התמידית של התלמידים עי הם עצמם.

תגובה של דור:
לשימור - ההסבר מפורט מאוד. יש נסיון אמיתי להסביר לעומק את הנקודה שרצית להעביר ועל כן היא עוברת.
לשיפור - "אין להתווכח עם טענה זו" - ודאי שיש, הרי כול הדיון שלנו הוא בעצם סוג של "ויכוח". כשאנחנו רוצים להראות הסכמה מסוימת עם עמדת הצד השני אפשר לנסח זאת באופן הזה - "אני מסכים עם אמירה זו באופן חלקי ועל כן..." (לדוגמה). כמו כן - הניסוח גורם לקורא לחשוב שיש פה הסכמה עם עמדת הצד השני כשבפועל הדבר הוא הפוך. (לפי הכתיבה שלך)

# data[].attributes.headline
אני בעד הצבת מצלמות אבטחה בשטח בתי הספר ולכן אציג את העמדה השנייה: 

# data[].attributes.subject
אני בעד הצבת מצלמות אבטחה בשטח בתי הספר ולכן אציג את העמדה השנייה: 

# data[].attributes.body
מנגד יש כאלה שיגידו שהם נגד הצבת מצלמות אבטחה וזאת כי אולי התלמידים ירגישו שמפרים את הפרטיות שלהם וירגישו שצופים בהם בכל מקום.
אם כבר לשים מצלמות, לפחות לשים במקומות שצריך בהם אבטחה, כמו שערים, במסדרונות
לראות שהכל תקין

תגובה של דור:
לשימור - הצגת העמדה של הצד השני טובה וברורה.
לשיפור - אין מבנה לפסקה מעבר לעמדה של הצד השני. יש להרחיב ולהסביר האם יש הסכמה או חוסר הסכמה (כלומר האם המטרה היא מציאת פתרון/הסתייגות או החלשה של עמדת הצד השני) ולהציגה באופן ברור ומוסבר לקורא.

# data[].attributes.headline
אני בעד הצבת מצלמות לכן אציג את הטענה נגד

# data[].attributes.subject
אני בעד הצבת מצלמות לכן אציג את הטענה נגד

# data[].attributes.body
בניגוד אליי, יש כי יטענו שהצבת מצלמות בשטח בתי הספר תהווה פגיעה קשה בפרטיות התלמידים.
על אף שיש בכך טעם, לדעתי בית ספר הוא מוסד שמטרתו היא לחנך וללמד את הדור הצעיר. אחד מן התכנים החשובים ביותר שמועברים בלמידה הוא אלימות, ביריונות והימנעות מכך.
לפיכך אני בטוחה שפגיעה בפרטיות התלמידים היא אינה הדבר המרכזי שבדבר הצבת מצלמות בשטחי בתי הספר.

תגובה של דור:
לשימור - ההתמודדות טובה וברורה לקורא, הצגתה יפה ושימוש נכון במילות קישור.
לשיפור - בקטנה ("יש שיטענו" ולא "יש כי יטענו" - לא נכון מבחינת השפה). כמו כן - חובה לבסס את עמדת הצד השני לפני שמתמודדים איתה (במקרה שלך, מחלישים אותה)

# data[].attributes.headline
אני בעד ולכן אני מציגה את העמדה השנייה

# data[].attributes.subject
אני בעד ולכן אני מציגה את העמדה השנייה

# data[].attributes.body
אולם , יש האומרים ש״הצבת המצלמות״ היא חדירה לפרטיות. מכיוון שיהיה ניתן לראות כל צעד של התלמידים מה שיגרום להם להסתגר ולהרגיש לא בנוח לבצע את הפעולות הבסיסיות שהם מבצעים במהלך ההפסקות או השיעורים.
לכן, לדעתי יש להפעיל את המצלמות במסגרות זמן מסוימות שלא ירגישו שעוקבים אחריהם בכל זמן נתון והודות לכך למנוע את תחושת החדירה לפרטיות.

תגובה של דור:
לשימור - ביסוס העמדה של הצד השני היה טוב וברור, הכתיבה הייתה מסבירה ואפשרה לקורא להבין היטב את המורכבות שעולה בסוגיה הזו.
לשיפור - הטיעון צריך להיות ברור יותר - "מנגד, יש הטוענים כי הצבת מצלמות בשטחי בית הספר חודרת לפרטיות התלמידים ועלולה להוביל לאי נוחות. מכיוון..."

# data[].attributes.headline
אני בעד המצלמות ולכן אציג את טענת הנגד:

# data[].attributes.subject
אני בעד המצלמות ולכן אציג את טענת הנגד:

# data[].attributes.body
מנגד, יש הטוענים כי הצבת המצלמות במוסדות החינוכיים מהווה פגיעה קשה בפרטיות התלמידים. הצבת המצלמות גורמת לתחושות מעקב וצפייה מתמדת בתלמידים המפחית את תחושת הנוחות והפרטיות.לדעתי, טענה זו אינה מדוייקת. ראשית, הצבת המצלמות תתבצע ברוב שטח בית הספר, בעיקר במרחבים ציבוריים בבית הספר כלומר, יהיו מקומות בבית הספר אשר לא יוצבו בהם מצלמות דבר שיאפשר תחושת פרטיות מסויימת במקומות בהם אמורה להיות פרטיות. שנית, בתי הספר מוגדרים כמוסדות ציבוריים אשר בשעות הפעילות הם הומי אדם, בהם אנשי המקצוע השונים מסתובבים, משגיחים ומתבוננים בסביבה ובתלמידים, כך שגם ללא השפעת המצלמות, בתי הספר אינם מקומות בעליי תחושת פרטיות מלכתחילה.

תגובה של דור:
לשימור - מבנה מצוין. מילת קישור נכונה, הצגת עמדת הצד השני, לאחר מכן ביסוס קצר לשה ולאחר מכן הסבר מפורט על מדוע טענה זו אינה עולה בקנה אחד עם תפיסתך. עבודה טובה מאוד.
לשיפור - החלק הראשון של "ההחלשה" - "יהיו מקומות אשר בהם לא יוצבו, אז תהיה פרטיות" - לא באמת מתמודד עם העקרון שמדבר על פגיעה בפרטיות - דרך טובה להתמודד הייתה לציין שהפגיעה היא מינורית/שולית והרווח של שמירה על בטחון גדול יותר. או לחלופין - שבעת הנוכחית, בה ישנה חשיפה רבה לתיעוד וצילום ברשתות חברתיות, המונח פרטיות שונה.

# data[].attributes.headline
אני בעד ולכן מציגה את העמדה השנייה

# data[].attributes.subject
אני בעד ולכן מציגה את העמדה השנייה

# data[].attributes.body
לעומת זאת, יש הסבורים כי התקנת מצלמות בבתי ספר מקווה פגיעה קשה בפרטיות התלמידים.
אני מתנגדת לעמדה זו בכך שלרוב השימוש שלהם במושג ״פרטיות״ הוא כתירוץ ולא מהאכפתיות כלפי פרטיותם. בגילאים אלו מתחוללים שינויים רבים אצל הילדים כמו עישון, הברזה משיעורים, השחתת רכוש בית ספרי וכל אלה בכדי להעלות את המוניטין החברתי שלהם ולהיות ״נאהבים״ בגלל מעשיהם.
בית הספר מונע מההורים את יכולת הפיקוח שלהם על ילדיהם ברוב שעות היום מה שיכול לדרדר את הילדים והנערים ללא ידיעת הוריהם. לכן, אני סבורה כי התקנת המצלמות בבתי הספר תוכל להגדיל את מעורבות ההנהלה וההורים בחייהם של התלמידים ולמנוע מהם מסכנות.

תגובה של דור:
לשימור - הפירוט הנרחב שיש בחלק של ההתמודדות, מעיד על ההבנה ועל היכולת להסביר ולפרט רעיון מורכב עבור הקורא. יפה מאוד.
לשיפור - צריך לבסס את עמדת הצד השני לפני שניגשים להתמודד איתה (לא משנה אופי ההתמודדות - בין אם מדובר בהחלשה או מציאת פתרון). כמו כן - האמירה "לא אכפת להם מפרטיותם" - לא בהכרח נכונה ויותר מכך - לא באמת מתמודדת עם עיקר הבעיה (הפגיעה בפרטיות - שאכן קורית בצורה מסוימת.)

# data[].attributes.headline
אני בעד הצבת מצלמות בבית הספר ולכין אציג את העמדה השנייה

# data[].attributes.subject
אני בעד הצבת מצלמות בבית הספר ולכין אציג את העמדה השנייה

# data[].attributes.body
מנגד, יש הטוענים כי הצבת מצלמות בבתי הספר מהווה פגיעה קשה בפרטיות התלמידים בכך שניתן יהיה לצפות במעשיהם בכל זמן נתון. אני מסתייג מעמדה זו כיוון שבית ספר זה לא מקום פרטי, יתרה מכך בית ספר זה מסגרת מקצועית, אבל באותה מידה היא גם חינוכית אשר התלמידים צריכים לנהוג בצורה נאותה בהיותם בבית הספר. אם התלמידים או הוריהם טוענים שיש להם מה להסתיר במסגרת חינוכית כמו בית הספר זה אומר דרשני, ורק מראה כמה הצבת מצלמות בבית הספר היא הכרחית.

תגובה של דור:
לשימור - המבנה מצוין. מילת קישור נכונה בתחילה (ולאורך כל הפסקה - שימוש נכון במילות קישור), טיעון וביסוס קצר שלו ולאחר מכן התמודדות.
לשיפור - ההתמודדות עצמה - המשפט הראשון (מתחיל ב"אני מסתייג" ומסתיים ב"בית ספר" ) - לא באמת מסביר מה הבעיה. יש שם עובדות "לא מקום פרטי, מסגרת מקצועית וחינוכית.. " - אף אחת מהן לא מתמודדת עם העקרון של "פגיעה בפרטיות".

# data[].attributes.headline
אני בעד הצבת מצלמות בבית הספר ולכן אציג את העמדה השנייה

# data[].attributes.subject
אני בעד הצבת מצלמות בבית הספר ולכן אציג את העמדה השנייה

# data[].attributes.body
מנגד, רבים טוענים שהצבת מצלמות בבתי הספר פוגעת בפרטיותם של התלמידים, מאחר שכשאר יש מצלמות ברוב שטח בית הספר יהיה מי שמתבונן בתלמידים במהלך כל יום הלימודים ומונע מהם את פרטיותם.
יש המון הגיון בטענה זו, אך לדעתי בכדי לצמצם את הפגיעה בפרטיות התלמידים ככל האפשר ניתן להציב את המצלמות במקומות ספציפיים, מוגדרים, שמהווים מרכזי איסוף לתלמידים רבים במהלך יום הלימודים. כך נוכל למנוע כמה שיותר מקרי אלימות תוך כדי צמצום הפגיעה בפרטיות התלמידים.

תגובה של דור:
לשימור - מבנה טוב מאוד לפסקה. שימוש נכון מאוד במילות קישור לכל האורך. טענה טובה ומבוססת באותו המשפט ולאחר מכן התמודדות (החלשה) ברורה.
לשיפור - "יש המון הגיון" - נכון יותר להיות מעט פחות נחרצים (יש הגיון מסוים אך לדעתי) - זה נכון במיוחד לאור העובדה שבחרת להחליש את העמדה.